Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Iranin presidentti Ruhani kerskailee kukistaneensa Israelin ja USA:n -
ydinsopimuksen toimeenpanemisen kautta.
Israelin ja Turkin neuvottelut tuottavat tulosta -
maiden yrittäessä normalisoida suhteet.
Suurvallat sopivat taistelujen keskeyttämisestä Syyriassa.
Iran juhli vuoden 1979 islamilaista vallankumousta.
Miljoonat osallistuivat joukko- kokouksiin, kertoo Iranin valtion TV.
Pääkokouksessa Teheranissa presidentti Ruhani sanoi, -
että heinäkuussa solmittu ydinsopimus aloitti uuden aikakauden, -
joka merkitsee "uhkien ja nöyryytyksen kielen" päättymistä.
Ruhanin suosio on kasvanut hänen esiinnyttyä voittajana neuvotteluissa, -
joiden päätteeksi kansainvälinen yhteisö helpottaa Iran-pakotteitaan.
Ruhani sanoi, että Iran on voittanut puolelleen maailman sympatiat -
suhteessa Israelin ja Yhdysvaltojen Iranista esittämiin valheisiin -
ja että maailma uskoo Iranin haluavan rauhaa muiden maiden kanssa.
Maailman julkinen mielipide on hyväksynyt, että sionismin, -
globaalin ylimielisyyden ja USA:n käynnistämä Iran-propaganda -
on ollut valhe.
Onnistuimme tekemään tyhjäksi -
iranofobian projektin -
ja saamaan maailman ymmärtämään, -
että Iranin kansa on järkevä -
ja että se haluaa rauhaa ja harmoniaa -
alueen muiden maiden kanssa.
Maailma on ymmärtänyt, -
että uhkan ja nöyryytyksen kielen aika on ohi.
Maailma on ymmärtänyt, -
että iranilaiselle kansalle pitää puhua arvostavasti -
ja että sille pitää puhua kunnioittavasti.
Ruhani puolusti ydinsopimusta, jota Iranin kovan linjan edustajat -
pitävät taipumisena Yhdysvaltain painostuksen edessä.
Ruhani tähdensi, että sopimus takaa Iranin oikeuden ydinvoimaan -
ja vahvistaa maan kansainvälistä asemaa.
Sopimus asettaa rajoituksia Iranille, jos se pyrkii kehittämään ydinasetta.
Sopimuksen myötä varoaika ydin- aseen kehittämiselle pitenee vuoteen.
Iranissa käydään paraikaa kiivasta valtataistelua -
valvontaneuvoston kiellettyä maltillisia pyrkimästä parlamenttiin -
ja asiantuntijaraatiin, joka valitsee seuraavan korkeimman johtajan.
Iranin 26.2. järjestettävissä vaaleissa-
valitaan 290-paikkainen parlamentti ja 88-paikkainen asiantuntijaraati.
Joukkokokouksia leimasivat tuttuun tapaan -
USA- ja Israel-vastaiset iskulauseet -
sekä Israelin ja Yhdysvaltain lippujen polttamiset.
Muissa uutisissa: Israelin pääministerinkansliasta vahvistettiin, -
että Israelin ja Turkin välisissä neuvotteluissa Sveitsissä on edistytty.
Israelin neuvottelukunnan kerrotaan palanneen kotimaahan eilen.
Suunnitteilla on jatkoneuvotteluja maiden suhteiden normalisoimiseksi.
Pääministerinkansliasta huomautettiin,
että useita asiakohtia jäi avoimiksi ja niihin palataan tulevissa kokouksissa.
Ison-Britannian Israelin-lähettiläs David Quarrey -
painotti Jerusalem Post -lehdessä, -
että Israelin vienti Isoon-Britanniaan kaksinkertaistui -
brittien otettua käyttöön vapaa- ehtoisen tuotemerkintäjärjestelmän.
Näin Israelin huoli, että merkitseminen johtaisi boikottiin, olisi turha.
Quarrey huomautti, että järjestelmä on ollut heillä käytössä vuodesta 2009.
Sen jälkeen israelilaistuotteiden tuonti maahan on kaksinkertaistunut, -
mikä vahvistaa, että Britannian linjaus tähtää boikottien vastustamiseen.
Pääministeri Cameron vahvisti linjauksen Jerusalemissa 2014.
Ison-Britannian suurlähetystön mukaan Israelin vienti maahan -
kasvoi 1,6 miljardista dollarista lähes 3,2 miljardiin dollariin vv. 2009―2014.
Quarrey sanoi, että vaikka Israel-boikotista puhutaan paljon, -
arkitodellisuus todistaa mailla olevan enemmän yhteyksiä kuin koskaan -
ja kaupankäynti, investoinnit -
sekä tiede-, teknologia- ja turval- lisuusyhteistyö ovat ennätysvilkkaita.
Sitten Müncheniin, jossa suurvallat sopivat tänä aamuna, -
että taistelut keskeytetään osissa Syyriaa ensi viikolla -
ja että humanitaariset reitit piiritet- tyihin kaupunkeihin avataan pikaisesti.
Maat eivät päässeet sopuun maanlaajuisesta tulitauosta -
eivätkä Venäjän ilmapommitusten lopettamisesta.
Sopimuksen ulkopuolelle jäivät Isis ja Nusran rintama.
Suurvallat, mukaan lukien Venäjä, USA ja yli kymmenen muuta maata, -
vakuuttivat keskittyvänsä poliittiseen siirtymäkauteen, -
kunhan humanitaarinen tilanne ensin kohenee.
USA:n ulkoministeri Kerry julkisti sopimuksen median edessä -
Venäjän ulkoministeri Lavrovin ja YK:n Syyria-lähettiläs de Misturan kanssa.
Ensinnäkin sovittiin, että humanitaarisen avun toimitusta -
nopeutetaan ja lisätään välittömästi.
Yhtämittainen apu alkaa tällä viikolla.
Sopimuksen toimeenpanemiseksi -
YK kokoaa työryhmän -
Syyrian kansainvälisen tukiryhmän jäsenistä, -
keskeisistä YK-elimistä -
ja maista, joilla on eritystä vaikutusvaltaa sodan eri osapuoliin.
Työryhmä tapaa huomenna Genevessä. Se varmistaa, -
että kaikki osapuolet pitävät humanitaarisen avun reitit avoinna -
kaikkien avuntarvitsijoiden luo.
Toiseksi -
sovittiin taistelujen keskeyttämisestä koko maassa -
alkaen viikon sisällä.
Tavoite on korkealla, mutta kaikki haluavat toimia -
mahdollisimman ripeästi sen saavuttamiseksi.
Sopimuksessa ovat mukana kaikki Syyrian osapuolet -
paitsi Daesh (Isis)- ja Nusran rintama -terroristijärjestöt.
Venäjän ulkoministeri Lavrov painotti medialle, -
ettei Venäjä keskeytä ilmaiskujaan Syyriassa -
eikä suo hengähdystaukoa niille ryhmille, joita se pitää terroristeina.
Ensimmäiset rauhanneuvottelut kahteen vuoteen kariutuivat -
alkuunsa viime viikolla.
Assadin armeija hyökkäsi rajusti oppositioryhmiä vastaan Aleppossa -
ja eteni ratkaisevasti, mikä herätti opposition tukijoissa huolen siitä, -
etteivät nämä pysty panemaan hanttiin Venäjän tukemalle armeijalle.
Sopimus taistelujen keskeyttämisestä jättää etulyöntiaseman Assadille.
Venäjän ulkoministeri Lavrov sälytti opposition vastuulle -
vaatimusten noudattamisen ja humanitaaristen reittien avaamisen.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille! Olen Jonathan Hessen.
Hyvää illan jatkoa ja shabat shalom! Nähdään maanantaina!
Suomennos: Marianne Tenetz